ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαΐου 1987 σχετικά με μεθόδους για την ταξινόμηση των σφαγίων χοίρων στην Ιρλανδία (Το κείμενο στην αγγλική γλώσσα είναι το μόνο αυθεντικό)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 4 παράγραφος 6,

τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (3), όπως τροποποιήθηκε τελευταία από τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3220/84 προβλέπει, στο άρθρο 2 παράγραφος 3, ότι η ταξινόμηση σφαγίων χοίρων πρέπει να πραγματοποιείται με υπολογισμό της περιεκτικότητας σε άπαχο κρέας σύμφωνα με μεθόδους εξέτασης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου του χοίρου- ότι η έγκριση των μεθόδων ταξινόμησης υπόκειται σε ανώτατο όριο ανοχής για στατιστικά σφάλματα κατά την εκτίμηση- ότι η εν λόγω ανοχή καθορίζεται στο άρθρο 3 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (5)-

ότι η κυβέρνηση της Ιρλανδίας ζήτησε από την Επιτροπή την έγκριση τριών μεθόδων ταξινόμησης σφαγίων χοίρου και προσκόμισε τα στοιχεία που απαιτούνται στο άρθρο 3 του κανονισμού (ΕΟΚ) αριθ. 2967/85- ότι η εξέταση της εν λόγω αίτησης έδειξε ότι πληρούνται οι όροι για την έγκριση των τριών μεθόδων ταξινόμησης-

ότι καμία μεταβολή συσκευής ή μεθόδου κατατάξεως δεν μπορεί να εγκριθεί, εκτός εάν ληφθεί νέα απόφαση της Επιτροπής υπό το φως της εμπειρίας που θα αποκτηθεί- ότι, υπ' αυτές τις περιστάσεις, η παρούσα έγκριση μπορεί να ανακληθεί-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται η χρήση των ακόλουθων μεθόδων για την ταξινόμηση των σφαγίων χοίρου στην Ιρλανδία σύμφωνα με τον κανονισμό (ΕΟΚ) αριθ. 3220/84:

- η συσκευή που ονομάζεται "Fat-O-Meater (FOM)" και οι σχετικές μέθοδοι εξέτασης, που περιγράφονται στο τμήμα 1 του παραρτήματος,

- η συσκευή που ονομάζεται "Hennessy Grading Probe (HGP2)" και οι σχετικοί μέθοδοι εξέτασης, που περιγράφονται στο τμήμα 2 του παραρτήματος,

- η μέθοδος που ονομάζεται "Interoscope/midline" που περιγράφεται στο τμήμα 3 του παραρτήματος.

Άρθρο 2

Δεν επιτρέπεται τροποποίηση της συσκευής ή της μεθόδου εξέτασης.

Άρθρο 3

Η παρούσα απόφαση απευθύνεται στην Ιρλανδία.

Βρυξέλλες, 18 Μαΐου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 133 της 21. 5. 1986, σ. 39.

(3) ΕΕ αριθ. L 301 της 21. 11. 1984, σ. 1.

(4) ΕΕ αριθ. L 326 της 21. 11. 1986, σ. 8.

(5) ΕΕ αριθ. L 285 της 25. 10. 1985, σ. 39.

ΠΑΡΑΡΤΗΜΑ

ΜΕΘΟΔΟΙ ΓΙΑ ΤΗΝ ΤΑΞΙΝΟΜΗΣΗ ΣΦΑΓΙΩΝ ΧΟΙΡΩΝ ΣΤΗΝ ΙΡΛΑΝΔΙΑ ΤΜΗΜΑ I Fat-O-Meater (FOM) 1. Για την ταξινόμηση των σφαγίων χοίρου χρησιμοποιείται η συσκευή που ονομάζεται "Fat-O-Meater (FOM)".

2. Η συσκευή είναι εφοδιασμένη με βελόνη διαμέτρου 6 mm που περιέχει φωτοδίοδο τύπου Siemens SFH 950/960 και λειτουργεί σε απόσταση από 5 μέχρι 105 mm. Οι τιμές μέτρησης ανάγονται σε αποτέλεσμα εκτιμήσεως της περιεκτικότητας σε άπαχο κρέας με υπολογιστή.

3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:

y = 64,77 1,4444x1 + 0,0200x + 0,1153x2,

όπου:

y = εκτιμώμενο ποσοστό άπαχου κρέατος στο σφάγιο,

x1 = πάχος του ραχιαίου λίπους (περιλαμβανομένου του δέρματος) σε mm που μετράται σε απόσταση 6 cm πλαγίως της μέσης γραμμής της ράχεως του σφαγίου μεταξύ του 3ου και 4ου οσφυϊκού σπονδύλου,

x2 = πάχος του μυός σε mm που μετράται ταυτόχρονα και στο ίδιο σημείο με το x1.

Ο τύπος ισχύει για σφάγια βάρους μεταξύ 40 και 100 κιλών.

ΤΜΗΜΑ 2 Hennessy Grading Probe (HGP2)

1. Για την ταξινόμηση σφαγίων χοίρου χρησιμοποιείται η συσκευή που ονομάζεται "Hennessy Grading Prode (HGP2)".

2. Η συσκευή είναι εφοδιασμένη με βελόνη διαμέτρου 5,95 mm (και κοπίδα πλάτους 6,3 mm στην άκρη της) που περιέχει φωτοδίοδο (δίοδο εκπομπής φωτός LED Siemens τύπου LYU 260-EO και φωτοφωρατή τύπου 58 MR) και λειτουργεί σε αποστάσεις από 0 μέχρι 120 mm. Οι τιμές μέτρησης ανάγονται σε αποτέλεσμα της εκτιμήσεως της περιεκτικότητας σε άπαχο κρέας από τη συσκευή HGP2 την ίδια, καθώς και από συνδεδεμένο σ' αυτήν υπολογιστή.

3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο;

^y = 65,54 1,3498x1 + 0,0177x + 0,0719x2,

όπου:

y = εκτιμώμενο ποσοστό άπαχου κρέατος στο σφάγιο,

x1 = πάχος του ραχιαίου λίπους (περιλαμβανομένου του δέρματος) σε mm που μετράται σε απόσταση 6 cm πλαγίως της μέσης γραμμής της ράχεως του σφαγίου μεταξύ της 3ης και 4ης πλευράς όπως μετρώνται από την τελευταία πλευρά,

x2 = πάχος του μυός σε mm, που μετράται ταυτόχρονα και στο ίδιο σημείο με το x1.

Ο τύπος ισχύει για σφάγια βάρους μεταξύ 40 και 100 κιλών.

ΤΜΗΜΑ 3 Introscope/midline 1. Για την ταξινόμηση σφαγίων χοίρου χρησιμοποιείται η μέθοδος που ονομάζεται "Introscope/midline".

2. Η συσκευή Introscope είναι εφοδιασμένη με βελόνη εξαγωγικής διατομής μεγίστου πλάτους 12 mm (και κοπίδια πλάτους 19 mm στην άκρη της) που περιέχει άνοιγμα παρατηρήσεως και φωτεινή πηγή, ολισθαίνοντα κύλινδρο βαθμολογημένο σε mm και με απόσταση λειτουργίας μεταξύ 8 και 50 mm.

3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:

y = 68,47 1,1616x1 + 0,0186x 0,1796x2,

όπου:

y = εκτιμώμενο ποσοστό άπαχου κρέατος στο σφάγιο,

x1 = πάχος του ραχιαίου λίπους (περιλαμβανομένου του δέρματος) σε mm που μετράται σε απόσταση 6 cm πλαγίως της μέσης γραμμής της ράχεως του σφαγίου μεταξύ της 3ης και 4ης πλευράς όπως μετρώνται από την τελευταία πλευρά.

x2 = το ελάχιστο πάχος του ραχιαίου λίπους (περιλαμβανομένου του δέρματος) σε mm που μετράται επί της μέσης γραμμής της ράχεως του σφαγίου που καλύπτει τον οσφυϊκό μυ ("M. glutaeus medius").

Ο τύπος ισχύει για σφάγια βάρους μεταξύ 40 και 100 κιλών.